จับคู่อริ ยิงหัวเด็ก ม.5 หลังจากดูงิ้ว ตาย 1 สาหัส 1 
คืบหน้า 2 นักเรียนชั้น ม.5 อ.ขาณุวรลักษบุรี จ.กำแพงเพชร กลับจากเที่ยวงานงิ้ว ถูกวัยรุ่นไม่ทราบกลุ่มยิงเข้าศีรษะ อาการสาหัส แต่เสียชีวิตแล้ว 1 คน ส่วนอีกคนหมอให้ญาติทำใจ เพราะกระสุนฝังอยู่ในสมอง ล่าสุดตำรวจจับคนร้ายได้ 4 คน อ้างกลุ่มผู้ตายเบิ้ลรถใส่หน้าบ้านและท้าทาย โมโหตามใช้ปืนลูกซองชนิดสั้นและยาวยิงใส่,เมื่อวันที่ 3 ธันวาคม 57 จากกรณีเมื่อกลางดึกที่ผ่านมา ร.ต.ท.เอกสิทธิ์ ศรีระวัฒน์ พนักงานสอบสวน สภ.ขาณุวรลักษบุรี รับแจ้งว่ามีคนถูกยิงด้วยปืน นำส่งโรงพยาบาล อ.คลองขลุง อยู่ใกล้ที่เกิดเหตุ กระสุนเข้าที่บริเวณศีรษะ อาการสาหัส 2 คน เหตุเกิดที่หน้า อบต.วังหามแห หมู่ที่ 11 ต.โค้งไผ่ อ.ขาณุวรลักษบุรี จึงเดินทางมาสอบถามเพื่อนคนเจ็บ ทราบชื่อคนได้รับบาดเจ็บ มี นายชัยนันท์ หวังประสบกลาง อายุ 17 ปี และนายณวัฒน์ ภูชมศรี อายุ 17 ปี ทั้ง 2 คน ยังเป็นนักเรียนชั้น ม.5 โรงเรียนโค้งไผ่วิทยา,สอบสวนเพื่อนของผู้บาดเจ็บทราบว่า ก่อนเกิดเหตุผู้บาดเจ็บทั้ง 2 คน พร้อมเพื่อนกว่า 30 คน ชวนกันมาเที่ยวงานงิ้วเจ้าพ่อเจ้าแม่โค้งไผ่ อ.ขาณุวรลักษบุรี จังหวัดกำแพงเพชร หลังจากงานเลิก ก็พากันขี่รถจักรยานยนต์เดินทางกลับบ้านพร้อมกับเพื่อนๆ เมื่อมาถึงบริเวณหน้าที่สำนักงาน อบต.โค้งไผ่ ได้มีวัยรุ่น 4 คน ขี่รถจักรยานยนต์ตามมา 2 คัน เมื่อตามมาทันก็ใช้ปืนไม่ทราบชนิดยิงมาที่ นายชัยนันท์ และนายณวัฒน์ จากด้านหลัง กระสุนเข้าที่ศีรษะทั้ง 2 คน จนรถจักรยานยนต์ล้มลง ส่วนคนร้ายได้รีบขี่รถจักรยานยนต์หลบหนีไป ,ผู้สื่อข่าวรายงานความคืบหน้าผู้บาดเจ็บทั้ง 2 ราย นำส่งโรงพยาบาลกำแพงเพชร แต่นายชัยนันท์ เสียชีวิตในช่วงสายวันเกิดเหตุ ส่วนนายณวัฒน์ อาการสาหัส แพทย์ระบุให้ญาติทำใจเพราะกระสุนฝังอยู่ในสมอง กระทั่งเมื่อเวลา 12.00 น. ตำรวจสามารถจับกุม นายกิตติพงษ์ จันทวงศ์ อายุ 28 ปี บ้านอยู่ ต.โค้งไผ่ อ.ขาณุวรลักษบุรี จ.กำแพงเพชร เป็นคนใช้ปืนลูกซองสั้น 1 กระบอก พร้อมด้วย นายวิมล สีทม อายุ 30 ปี เป็นคนขี่รถจักรยานยนต์ให้นายกิตติพงศ์ซ้อนท้าย และยังมี นายหนึ่ง (นามสมมติ) กับ นายสอง (นามสมมติ) ทั้ง 2 คน อายุ 18 ปี ใช้ปืนลูกซองยาวร่วมยิงด้วย,จากการสอบสวนทั้ง 4 คน ให้การรับสารภาพเป็นคนลงมือยิงจริง พร้อมกล่าวอ้างว่า ก่อนเกิดเหตุกลุ่มผู้ตายและผู้บาดเจ็บ เป็นวัยรุ่นคนละหมู่บ้านได้มาเที่ยวงานงิ้วที่โค้งไผ่ ขณะที่วัยรุ่นกลุ่มดังกล่าว ขี่รถจักรยานยนต์ผ่านหมู่บ้าน ได้เบิ้ลรถจักรยานยนต์กันเสียงดังลั่น จนรบกวนประสาทที่หน้าบ้าน และตะโกนท้าทาย จากนั้นก็พากันขี่รถออกมา เป็นเหตุให้กลุ่มวัยรุ่นทั้ง 4 คน บันดาลโทสะ นำปืนลูกซองสั้นและยาว ขี่รถจักรยานยนต์ไล่ตามออกมา จนทันกันหน้า อบต.โค้งไผ่ นายกิตติพงษ์กับนายหนึ่ง (นามสมมติ) จึงใช้ปืนยิงใส่วัยรุ่นกลุ่มดังกล่าวคนละนัด หลังจากนั้นก็ขี่รถจักรยานยนต์หลบหนีกลับบ้านจนถูกจับได้ดังกล่าว
คืบหน้า 2 นักเรียนชั้น ม.5 อ.ขาณุวรลักษบุรี จ.กำแพงเพชร กลับจากเที่ยวงานงิ้ว ถูกวัยรุ่นไม่ทราบกลุ่มยิงเข้าศีรษะ อาการสาหัส แต่เสียชีวิตแล้ว 1 คน ส่วนอีกคนหมอให้ญาติทำใจ เพราะกระสุนฝังอยู่ในสมอง ล่าสุดตำรวจจับคนร้ายได้  
คืบหน้า,2 นักเรียนชั้น ม.5ถูกยิง,อ.ขาณุวรลักษบุรี,จ.กำแพงเพชร,เที่ยวงานงิ้ว,เสียชีวิต,กระสุนฝังสมอง,จับคนร้าย,อ้างท้าทาย,โมโห,ไล่ตาม,ปืนลูกซอง,ยิงดับ,ต.โค้งไผ่